ינס בורכרד

ינס בורכרד (; 22 בפברואר 1903 - 13 בדצמבר 1986) היה מראשוני אנשי הספנות של היישוב היהודי בארץ ישראל. כבן למשפחת ספנות מגרמניה בעל השכלה משפטית הקים וניהל את החברה לשירות ימי עתיד.

==משפחת ספנות==
ינס היה הבן הבכור של לוסי וריכרד בורכרד מהמבורג. אביו החל לעבוד בחברת סווארות, שרכשה גוררות וכלי שיט, ונעשה בעלים של החברה, אותה קרא בשם Fairplay כדי שיהיה קליט ללקוחות הבריטיים והאמריקאים. 

לאחר פטירת אביו של ינס, המשיכה אמו את ניהול החברה 

עם עליית הנאצים לשלטון, נמלטה המשפחה לאנגליה, עם מספר גוררות ואנייה. האם החליטה שבנה הבכור הבכור ינס, שלמד משפטים באוניברסיטת וינה, יעלה לארץ ישראל במטרה לייסד חברת ספנות.

הבן השני קורט בורכרד עבד עם אמו בחברה באנגליה (Borchard Lines).
<gallery>
File:BorchardFam1922.jpg |משפחת בורכרד בהמבורג 1922.
File:BorchardSons1910.jpg |הדור השני במשפחת בורכרד, ינס במרכז פריץ בימין וקורט משמאל, 1912.
File:SeamenTraining1920.jpg |ינס בורכרד במרכז למעלה ואחיו קורט במרכז למטה עם פועלי נמל המבורג בעת הכשרתם 1920.
File:JensBorchard1922.jpg |ינס בורכרד 1922.
</gallery>

==עסקי ספנות==

בשנת 1933 הקימו חמישה יהודים גרמנים חברת ספנות Orient Shipping Line Co. הם רכשו שתי דוברות "דורה" ו"קרולה", התקינו בהן מנועים מנופים ומגורי צוות, והעבירו אותן לארץ ישראל. ינס בורכרד נעשה מזכיר החברה. האניות הפליגו בין נמלי סוריה מצרים ויוון. המחירים היו נמוכים והחברה נקלעה לקשיים. בשנת 1934 נמכרו הדוברות ובורכרד שזכה לניסיון מעשי הקים וניהל את החברה לשירות ימי עתיד.
<gallery>
File:JensBorchard1941.jpg |ינס בורכרד בתמונת דרכון כמנהל חברה לשירותי ים עתיד, 1941.
File:JensBorchard1965.jpg |ינס בורכרד בהשקת אחת מאניות השותפות עם אניות תרשיש 1965.
</gallery>

===סיוע למדינה בדרך===
בנוסף להיותו של בורכרד איש עסקים קשוח וקשה להתפשר היה קשוב לצורכי היישוב בארץ ישראל. אניות החברה לשירות ימי עתיד אוישו על ידי צוות יהודי ששכרם היה גבוה בהרבה משכרם של הצוותים ששירתו בחברות המתחרות.

אניות החברה שימשו הכשרה לאנשי הפלי"ם ועסקו בהעברה בלתי ליגלית של פעילי ההעפלה לאירופה. 

==משפחה ושאירים==
בשנת 1923 נישא בורכרד בהמבורג לעליס רובינסון, ממשפחה יהודית אמידה. לזוג נולדה בת רוניה. עלו לארץ ישראל ובשנת 1934 נפרדו.

ב-22 באוגוסט 1941 נישא בורכרד בחיפה לרנטה שנולדה בברלין למשפחה אמידה. האב ריצ'רד ברנט מהנדס מים בעל מפעל משאבות. נכלא על ידי הנאצים במחנה מעצר, אך השתחרר והמשפחה נמלטה דרך צרפת והגיעה לארץ ישראל. רנטה נפרדה מבעלה וולפגנג לצרוס מנהל הפעילות החברה לשירות ימי עתיד ובאה עם ילד מיכה לצרוס. לזוג נולדה בת דניאלה בת נוספת יהודית שנפטרה לאחר לידתה ובן יונתן.

המשפחה חיה ברחוב מרגלית בחיפה בבית חולש על הסביבה שכונה "עמדת יונתן". בשנת 1966 נפרדו רנטה וינס בורכרד ומאז לא נישא שוב.
<gallery>
File:JensAliceMrg1923.jpg |חתונת עליס וינס בורכרד 1923.
File:RenataJens1941.jpg|רנטה וינס בורכרד בחיפה, 1941.
File:BorchardFam1957.jpg|משפחת בורכרד בביתם בחיפה, 1958.
</gallery>

==קריאה נוספת==
* זאב הים (רב חובל), נתיבי ים, תולדות הספנות הישראלית, הוצאת מלוא בשיתוף עם חבל ימי לישראל, 1972, עמ' 59–61.
* צבי הרמן, הכובשים בים נתיבה, הוצאת הקיבוץ המאוחד, 1978, עמ' 52–59.
* דניאלה רן: "תרומתה והשפעתה של העלייה הגרמנית להתפתחות הספנות בארץ ישראל", אוניברסיטת חיפה, 1993.
* הלל ירקוני, הים האנייה ועם ישראל,פרדס הוצאה לאור, 2009, עמ' 48–49.

==קישורים חיצוניים==
* תמונות [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81169855810002791&lang=iw_IL מאוסף משפחת בורכרד - חברה לשירות ימי עתיד] מתוך האוספים הדיגיטליים של ספריית יונס וסוראיה נזריאן, אוניברסיטת חיפה
* דוד רטנר, [http://cafe.themarker.com/post/2530475/ ילדת חוץ] על דניאלה בורכרד ביתו של ינס באתר דה מרקר, פברואר 2012.

==ביאורים==

==הערות שוליים==

קטגוריה:אנשי עסקים ישראלים בתחום הספנות
קטגוריה:חיפה: אישים
קטגוריה:ישראלים ילידי גרמניה
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1903
קטגוריה:ישראלים שנפטרו ב-1986